钦定古今图书集成/明伦汇编/氏族典/第053卷 > 韦商臣
## 钦定古今图书集成/明伦汇编/氏族典/第053卷 > 韦商臣

按《明外史韦商臣传》：“商臣，字希尹，长兴人。嘉靖二年
进士，授大理评事。明年冬，商臣以大礼初定，廷臣下
吏贬谪者无虚日，乃上疏请平反庶狱。帝责以沽名
卖直，谪清江丞，量移德安推官，迁河南佥事。讨平永
宁巨寇，以功受赏。伊王虐杀其妃，商臣论如法。尝治
里居，给事中杜桐杀人罪，构之吏部尚书汪𬭎甫，迁”
四川参议，遂以考察落职归。言官薛宗铠、戚贤、戴铣
辈交章救，不纳。家居数十年卒。